###### J e g y z ő k ö n y v

**Készült:** a Karcag Városi Önkormányzat Képviselő-testületének **2022. február 22-én** megtartott soron kívüli üléséről(**2022/IV. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Szepesi Tibor polgármester, Molnár Pál, Nagyné László Erzsébet, Dr. Pintér Zoltán, Karcagi‑Nagy Zoltán, Pánti Ildikó, Andrási András, Lengyel János képviselők

Rózsa Sándor jegyző, Dr. Czap Enikő aljegyző, Szabóné Bóka Réka irodavezető, Sipos Mariann ügyintéző, Kovács Mária szervezési ügyintéző, Kompanekné Sánta Mária szervezési ügyintéző-jegyzőkönyvvezető, Donkó Gábor informatikus

**Távolmaradt:** Gyurcsek János alpolgármester, Dr. Kanász‑Nagy László, Kozma Dániel képviselő

**Szepesi Tibor polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 8 fő megjelent, így az ülés határozatképes, s azt megnyitotta.

Indítványozta, hogy az alábbi napirend kerüljön felvételre:

|  |  |
| --- | --- |
| **1. napirendi pont:** | Javaslat a "Bölcsődei fejlesztési program" című pályázat megvalósításának és finanszírozásának tervezett időbeni ütemezéséről szóló 6/2022. (I.12.) "kt." számú határozat módosítására  Előadó: Szepesi Tibor polgármester |

**Szepesi Tibor polgármester:** Van-e további napirendi javaslat?

További napirendi javaslat nem hangzott el.

Szavazásra tette fel a napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**39/2022. II.22.) „kt.” sz. h a t á r o z a t**

**a Karcag Városi Önkormányzat Képviselő-testülete 2022. február 22-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Jegyzője, helyben
3. Karcagi Polgármesteri Hivatal, Aljegyzői Iroda, helyben

Rátértek a napirendek tárgyalására.

|  |  |
| --- | --- |
| **1. napirendi pont:** | Javaslat a "Bölcsődei fejlesztési program" című pályázat megvalósításának és finanszírozásának tervezett időbeni ütemezéséről szóló 6/2022. (I.12.) "kt." számú határozat módosítására |

**Szepesi Tibor polgármester:** Hiánypótlás miatt ismét szükséges a határozat módosítása.

Kérdés, hozzászólás van-e?

**Karcagi-Nagy Zoltán képviselő, a Pénzügyi és Fejlesztési Bizottság elnöke:** A bizottság is megtárgyalta a napirendet, támogatta, majd a képviselő-testületnek elfogadásra javasolta.

További kérdés, hozzászólás nem hangzott el.

**Szepesi Tibor polgármester:** Bejelentette, hogy az összeghatárra való tekintettel név szerinti, minősített szavazás szükséges. Ismertette a név szerinti szavazás módját.

***– A név szerinti szavazásról szóló irat a jegyzőkönyvhöz csatolva. –***

**Szepesi Tibor polgármester:** A szavazást követően megállapította, hogy a képviselő‑testület egyhangúan, – 8 igen szavazattal, nem szavazat és tartózkodás nélkül – fogadta el a határozati javaslatot.

**40/2022. (II.22.),,kt.” sz. h a t á r o z a t**

**a „Bölcsődei fejlesztési program” című pályázat megvalósításának és finanszírozásának tervezett időbeni ütemezéséről szóló 6/2022. (I.12.) ,,kt.” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében foglalt feladatkörében eljárva a „Bölcsődei fejlesztési program” című pályázat megvalósításának és finanszírozásának tervezett időbeni ütemezéséről szóló 6/2022. (I.12.) ,,kt.” sz. határozatát (továbbiakban: Határozat) az alábbiak szerint módosítja:

1. A Határozat 1. pontja helyébe az alábbi 1. pont lép:

,,1. Karcag Városi Önkormányzat (továbbiakban: Önkormányzat) a kizárólagos tulajdonában lévő 5300 Karcag, Széchenyi István sugárút 69. szám alatti, 4260 hrsz-ú ingatlan vonatkozásában a pénzügyminiszter által kiírt ,,Bölcsődei fejlesztési program” tárgyú pályázati kiírás keretében benyújtandó pályázat megvalósítását és a finanszírozás tervezett időbeni ütemezését az alábbi szerint határozza meg:

|  |  |  |
| --- | --- | --- |
| **Tevékenység megnevezése** | **Tevékenység megvalósításának tervezett ideje vagy „nem szükséges” megjegyzés** | **A tevékenység eléréséhez felhasznált bruttó összeg (Ft) igényelt támogatás (it)+önrész (ör)** |
| Támogatási igény előkészítése, tervkészítés, árajánlatok bekérése, támogatási igény benyújtása stb. | Tervezési feladatokra ajánlatkérés: 2021.09.30. Támogatási igény benyújtása: 2022.01.24. |  |
| Hiánypótlás teljesítése | 2022.02.22. |  |
| Támogatói okirat kézhezvétele | 2022.03.31. |  |
| Projekt előkészítés Engedélyezési eljárások, kiviteli tervek | 2022.07.31 | **35.362.300 Ft** it: 33.594.185 Ft ör: 1.768.115 Ft |
| Közbeszerzési eljárás lefolytatása/Árajánlatok bekérése, kivitelezők kiválasztása | Ajánlatkérés kiküldése: 2022.07.31. Vállalkozási szerződéskötés: 2022.10.31. | **7.073.684 Ft**  it: 6.720.000 Ft  ör: 353.684 Ft |
| Projekt menedzsment | 2022.05.31. | **17.219.270 Ft**  it: 16.358.307 Ft  ör: 860.963 Ft |
| Műszaki ellenőri és szakmai megvalósításhoz kapcsolódó szolgáltatás kiválasztása | Kiválasztás: 2022.05.31. | **7.069.099 Ft**  it: 6.715.644 Ft  ör: 353.455 Ft |
| Kivitelezés, építés | Munkaterület átadás: 2022.11.30.  Kivitelezési határidő: 2024.08.15. | **599.948.014 Ft**  it: 569.950.613 Ft  ör: 29.997.401 Ft |
| Eszközbeszerzés | 2024.10.15. | **40.696.054 Ft**  it: 38.661.251 Ft  ör: 2.034.803 Ft |
| Műszaki átadás-átvétel időpontja | 2024.10.31. |  |
| Pénzügyi teljesítés | 2024.11.30. | **707.368.421 Ft**  it: 672.000.000 Ft  ör: 35.368.421 Ft |
| Szakmai és pénzügyi elszámolás benyújtása | 2024.12.31. | 0 |
| **Összesen:** | - | **707.368.421 Ft**  it: 672.000.000 Ft  ör: 35.368.421 Ft |

”

1. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: 2022. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési és Adó Iroda, helyben
6. Karcagi Polgármesteri Hivatal Kabinet Iroda, helyben

**Szepesi Tibor polgármester:** Bejelentette, hogy a napirendek megtárgyalásának a végére értek.

Ismertette, hogy munkaterv szerint

**2022. február 24-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata?

Napirendi javaslat nem hangzott el.

**Szepesi Tibor polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
| **(: Szepesi Tibor :)** | **(: Rózsa Sándor :)** |
| polgármester | jegyző |